Diari Oficial de la Generalitat Valenciana


Sumari del DOGV 1473, del 30-01-1991 (1991/820126)

DECRET 10/1991, de 10 de gener, del Consell de la Generalitat Valenciana, pel qual s'estructura la comissió organitzadora de la participació de la Comunitat Valenciana en l'Exposició Universal que es celebrarà a Sevilla en 1992.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/01/10/10/dof/vci/html**

### Dades del document

Número de DOGV
:   1473

Data del DOGV
:   30-01-1991

Secció del DOGV
:   DISPOSICIONS GENERALS

Número del document
:   1991/820126


Data del document
:   10-01-1991

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 10/1991, de 10 de gener, del Consell de la Generalitat Valenciana, pel qual estructura, la Comissió organitzadora de la participació de la Comunitat Valenciana en l'Exposició Universal que es celebrarà a Sevilla en 1992.  
El Decret 56/1989, de 2 de maig, va crear la Comissió valenciana EXPO'92, amb la finalitat d'organitzar la participació de la Comunitat Valenciana en l?Exposició Universal que tindrà lloc a Sevilla durant Pany 1992.  
Mitjançant les resolucions de 13 de juny i de 26 d'octubre de 1989, del President de la Comissió valenciana EXPO'92, va ser estructurada inicialment la Comissió a través del nomenament de responsables de les distintes àrees de gestió que calia per desplegar el projecte de participació.  
Durant el període de funcionament de la Comissió s'han. realitzat les fases de preparació del projecte en tots els casos; ha estat redactat el projecte tècnic del pavelló i és a punt, després de la licitació pública, l?inici de les obres d'aquest pavelló; ha estat definit el logotip de la presencià valenciana en l?Exposició; ha estat contractada la redacció i l?execució del projecte dels continguts; s'han iniciat les gestions a fi d'obtenir patronatge privat per establir el programa d'espectacles i trobar allotjament a les persones que s'hi desplacen a Sevilla durant el període de l?Exposició. Fet i fet podem afirmar que s'ha realitzat la iniciació de, pràcticament, totes les línies de gestió que hi calen per aconseguir una adequada presència de la Comunitat Valenciana en l?Exposició Valenciana.  
En les resolucions esmentades del President de la Comissió no s'atribuïen responsabilitats específiques a les àrees, per tal com l'excepcionalitat i l'atipisme del projecte del projecte aconsellaven deixar la seua composició oberta per tal que flexiblement anés adaptant-se a les necessitats que el seu desplegament exigís.  
Tanmateix, ens trobem a l'inici de 1991 i aquest període és, sens dubte, crític per al reeiximent del projecte, ja que s'hi hauran de prendre les decisions més importants i executar-ne la major part.  
Per aquest motiu, cal deixar de banda el model de funcionament utilitzat fins ara, de col·laboracions a temps parcial i decisions col·legiades, i substituir-lo per un sistema més operatiu amb àrees de gestió i responsabilitats definides, assignades de manera individualitzada i dotades amb una major dedicació que, en algun cos, haurà de ser exclusiva.  
Per tot això, i d'acord amb el que disposa l'article 40 de a Llei de la Generalitat Valenciana 5/1983, de 30 de desembre, de Govern Valencià, amb la prèvia deliberació del Consell de la Generalitat Valenciana en sessió realitzada el dia 10 de gener de 1991, i a proposta del President,  
DISPOSE  
Article primer  
1. La Comissió Valenciana EXPO'92, creada per Decret 56/1989, de 2 de maig, del Consell de la Generalitat- Valenciana, s'estructura de la següent manera:  
a) Presidència de la Comissió: supervisarà les activitats dels diferents responsables de les àrees de gestió i exercirà les funcions de Director de pavelló, i assumirà les funcions i les comeses que a aquesta figura encomanen els Reglaments de l?Exposició Universal.  
b) Àrea de Continguts Expositius: es responsabilitzarà de la direcció del projecte de continguts permanents del pavelló i de la seua execució material, així com també exercirà la Vice-presidència de la Comissió.  
c) Àrea d'Exposicions Temporals: elaborarà, coordinarà i supervisarà l?execució del programa d'exposicions temporals.  
d) Àrea d'Espectacles: s'encarregarà de les manifestacions i actes culturals que s'hagen de celebrar al llarg de l?Exposició, i en especial dels previstos per al dia de la Comunitat Valenciana.  
e) Àrea de gestió Econòmico-administrativa: es responsabilitzarà de la tramitació administrativa dels expedients necessaris per al desenvolupament del projecte de participació, i s'encarregarà de la realització de les gestions inherents a l?obtenció de patronatge privat ;també ocuparà la Secretaria de la Comissió.  
f) Àrea de Comunicació i Imatge: es responsabilitzarà de la difusió social de la participació de la Comunitat Valenciana en l?Exposició Universal de Sevilla.  
g) Àrea de Projectes i Obres: es responsabilitzarà de totes les qüestions d'infrastructura i edifici del pavelló, concretament supervisarà la seua construcció, desmuntatge i trasllat fins a la seua ubicació definitiva.  
2. Es crea la Gerència del Pavelló, a la qual correspondrà l?impuls general del Projecte de participació, coordinarà l?actuació de les diverses Arees de gestió, col·laborarà amb els responsables en l'execució de llurs plans i projectes, i assumirà totes les activitats que hagen estat encomanades específicament a aquestes Arees. Així mateix, el Gerent, desplaçat a Sevilla, es responsabilitzarà del funcionament del, Pavelló i de l'organització de les exposicions temporals i actes culturals que s'hagen de realitzar, i desenvoluparà totes les funcions de caràcter representatiu o de relació amb la Societat Estatal que li delegue el Director del Pavelló. El Gerent formarà part de la Comissió Valenciana EXPO'92.  
3. Un Consell Assessor assistirà a la Comissió Valenciana EXPO'92 en la presa de decisions d?especial transcendència. Aquest Consell estarà format per persones de reconegut prestigi o experiència en els camps de la ciència, l'art, la cultura, l'economia i l'empresa en l'àmbit de la Comunitat Valenciana.  
4. El Gerent i els membres de la Comissió i de la Junta Assessora, seran designats per Resolució del seu President. Els nomenaments es publicaran en Diari Oficial de la Generalitat Valenciana.  
Article segon  
1. El President de la Comissió fixarà la retribució del Gerent del Pavelló atenent a la seua qualificació i a la responsabilitat del treball que se li encarregue, així mateix, si cal, fixarà la indemnització per residència eventual que escaiga dins dels límits establerts en l'article 16 de l'Ordre de la Conselleria d'Economia i Hisenda, de 17 de febrer de 1986, per la qual es desplega el Decret del Consell de la Generalitat Valenciana 200/1985, de 23 de desembre.  
2. Si el nomenament de responsables d'àrea correspon a funcionaris al servei de la Generalitat Valenciana, els treballs que realitzen es consideraran serveis extraordinaris als efectes que prevé el punt 5é de l?article 4 de la Llei de la Generalitat Valenciana 4/1990, de 3 de, maig de Pressupostos de la Generalitat Valenciana per a l'exercici 1990. Es faculta el President de la Comissió per a concedir les gratificacions que estime escaients amb la finalitat de retribuir aquests treballs.  
Article tercer  
3. Es declara expressament en vigor el Decret 56/1989, de 2 de maig, en tot allà que no s'opose a aquesta disposició.  
DISPOSICIO FINAL  
Aquest Decret entrarà en vigor el dia següent a la seua publicació al Diari Oficial de la Generalitat Valenciana.  
València, 10 de gener de 1991.  
El President de la Generalitat Valenciana,  
JOAN LERMA I BLASCO


Còpia Permalink ELI